אורי קצנשטיין

אורי קצנשטיין (17 בפברואר 1951 - 24 באוגוסט 2018) היה פסל, אמן מופע, מוזיקאי, בונה כלי נגינה ומכונות סאונד ויוצר סרטים ישראלי. זוכה פרס דן סנדל לפיסול (2014).

ביוגרפיה 
אורי קצנשטיין נולד בתל אביב בשנת 1951 והיה בן יחיד להוריו שהיגרו לישראל מגרמניה לפני השואה. בנעוריו עסק במוזיקה וניגן במספר להקות רוק. בשנת 1969 התגייס לצה"ל ולחם במלחמת יום הכיפורים. בסוף שנות ה-70 של המאה העשרים, למד במכון לאומנות של סן פרנסיסקו, קליפורניה שבארצות הברית. לאחר שהשלים תואר שני באומנות עבר לניו יורק שם גר במשך שנות השמונים. יצירתו המוקדמת, החל מסוף שנות השבעים של המאה העשרים, שילבה טכניקות אוונגרדיות שונות כגון מיצגים, מוזיקה ואמנות סאונד. במחצית שנות השמונים החל ליצור גם פסלים פיגורטיביים, אובייקטים ומכונות סאונד ששימשו כפריטים במיצגים לצד יצירות אמנות עצמאיות.

לאחר שובו לישראל יצר, יחד עם נעם הלוי, את המופע "מידאס". בשנת 1993 השתתף באופרת הרוק "סמארה" של הלל מיטלפונקט ולהקת "נקמת הטרקטור". בשנת 1999 הוציא, יחד עם אוהד פישוף, את אלבום המוזיקה "Skin O Daayba", שהיווה גם בסיס למופע. בשנת 2001 יצר את המופע "Home", יחד עם רננה רז ואוהד פישוף. בתחילת המאה ה-21 החל ליצור וידאו ארט ובו התרחשויות סוריאליסטיות המדגישות נושאים כזהות עצמית. בין יצירותיו הידועות המיצב "פתשגן" (1993 ,"Patʹshegen"), והווידאו "משפחת האחים" (2000). עבודות המיצג המוקדמות שלו הועלו דרך קבע באתרי מיצג אגדתיים כגון הקיטשן, BC8, No-Se-No ודנסֶטֶריה. עבודות הפיסול, הווידאו והמיצב שלו הוצגו במוזיאונים דוגמת המוזיאון הממלכתי הרוסי, סנט פטרסבורג; מוזיאון צ'לסי לאמנות, ניו יורק; קונסטהאלה בדיסלדורף; מוזיאון ישראל, ירושלים והמוזיאון לאמנות של אוניברסיטת דיוק, צפון קרוליינה. קצנשטיין השתתף בביאנלה של סאו פאולו (1991), הביתן הישראלי בביאנלה של ונציה (2001); הביאנלה של בואנוס איירס (פרס ראשון, 2002) והביאנלה ה-9 באיסטנבול (2005). מיצגיו הוצגו בתיאטראות וגלריות בלונדון, ברלין, סן פרנסיסקו, קארדיף (ויילס), סנטיאגו דה קומפוסטלה, ספרד, ניו יורק ותל אביב. הציג בשנת 2015 את התערוכה "Backyard" במוזאון תל אביב לרגל זכייתו בפרס סנדל לפיסול (2014).

בשנותיו האחרונות היה מרצה בחוג לאמנות ויצירה בפקולטה למדעי הרוח באוניברסיטת חיפה.

מוות והנצחה 
אורי קצנשטיין נפטר ב-24 באוגוסט 2018 בגיל 67 בעקבות אירוע מוחי.

בחודש ספטמבר 2018, לאחר מותו, נפתחה תערוכה, עליה עבד, בשם "The Institute of Ongoing Things" (המכון לדברים מתמשכים) והיא מוצגת במוזיאון ההיסטוריה היהודית באמסטרדם. בחודש ינואר 2019, נפתחה תערוכה נוספת עליה עבד בשם "You Never Know" המוצגת ב-ZAZ10TS כמיזם אמנות בכיכר טיימס שבניו יורק.

באוקטובר 2021, שלוש שנים לאחר מותו, התקיים אירוע, ברוח עבודתו הרב תחומית של קצנשטיין שנקרא "מי בא אחרינו?", במרכז לאמנות דיגיטלית בחולון. באירוע הוצגו כ-20 מופעים ומיצגים שונים וכן הושק אלבום הכולל הקלטות סאונד של קצנשטיין.

פרסים ומלגות 
 1982 - פרס עידוד היצירה, משרד החינוך והתרבות
 1989 - פרס להשלמת עבודה, משרד החינוך והתרבות
 1992 - מלגת, קרן התרבות אמריקה-ישראל
 1998 - מלגה ליוצרים בתחומי האמנויות הפלסטיות, משרד החינוך והתרבות
 2000 - פרס ישראכרט, מוזיאון תל אביב לאמנות, תל אביב
 2002 - פרס ראשון, הביאנלה לאמנות, בואנוס איירס, ארגנטינה
 2014 - פרס דן סנדל וקרן משפחת סנדל לפיסול, מוזיאון תל אביב לאמנות, תל אביב{{הערה|שם=פרס2|[http://www.haaretz.co.il/gallery/art/1.2488313 אנג'לה קליין, אורי קצנשטיין וטל מצליח בין זוכי פרס מוזיאון תל אביב] - מוזיאון תל אביב לאומנות - שני ליטמן, הארץ, 17 בנובמבר 2014}}
 2017 - פרס דיזנגוף

 ספרים 
 הביאנלה הבינלאומית ה-21 של סאו פאולו 1991, ישראל (1991). מאת נורית דוד, יהושע בורקובסקי, ישראל רבינוביץ, אורי קצנשטיין -  OCLC
 פתשגן (1993). מאת אורי קצנשטיין - 
 Uri Katzenstein : missive : The Israel Museum, Jerusalem, 1993. (1993). מאת אורי קצנשטיין - OCLC 
 משפחות (2000). Duke University. Evans Family Cultural Residency Program מאת אורי קצנשטיין'' - OCLC 
 Uri Katzenstein : home : Venice Biennale 2001, the Israeli Pavilion (2001). מאת אורי קצנשטיין, יגאל צלמונה, ישי אדר, ביניה רכס - OCLC 
 מכונות תקווה (2007). מאת אורי קצנשטיין; המרכז לאמנות עכשווית (תל אביב, ישראל) - OCLC 
 Backyard (2015) מאת אורי קצנשטיין; מוזיאון תל אביב לאומנות -

גלריה

קישורים חיצוניים 

 

 "BackYard" מיצג וידאו מאת אורי קצנשטיין באתר Vimeo
 "בית" מיצג וידאו מאת אורי קצנשטיין באתר Vimeo
 אורי קצנשטיין באתר ArtLab.
 
 אורי קצנשטיין - באתר מוזיאון חיפה לאמנות
 דף מרצה של אורי קצנשטיין - באתר של אוניברסיטת חיפה
 
 
 
 
 מיטל רז, אורי קצנשטיין נהנה להיות עוף מוזר, ומתבאס על הסטודנטים של היום, Time Out תל אביב, 17 באוקטובר 2017
 
 
 אורי קצנשטיין באתר ZAZ10TS
 דורון בראונשטיין, אורי קצנשטיין: אודות חוסר המוגדרות של האמנות הנעלה. 23 בפברואר 2020

הערות שוליים 

אמנים ישראלים
פסלים ישראלים
מוזיקאים ישראלים
חיילי צה"ל במלחמת יום הכיפורים
סגל אוניברסיטת חיפה: אמנות היצירה
סגל המדרשה לאמנות
זוכי פרס דיזנגוף
ישראלים שנולדו ב-1951
ישראלים שנפטרו ב-2018